Correxíime si m'enquivoco.... Pero na vuesa vida diaria... ¿Nun conocéis a munchos asturianistes que falen un perfeutu (o cuasi) asturianu y que dempués salen a la cai, allóñense de la tribu y nun falen otra que'l castellán?    Hai una perguapa reflexón alrodiu d'esto na revista Formientu (nun digo'l númberu porque de momentu namái qu'hai una) y que me paez que tou aquel que quiera ponese d'etiqueta la d'"asturianista" o "Nacionaliegu" o "asturianu", habría de lleer y de reflexonar alrodiu  d'ella.... ¿Por qué hai munchos que falen/falamos en castellán en según qué ámbetos? ¿Cuántos van al médicu falándo-y asturianu? ¿Y a l'alministración? Pue qu'a l'alministración más, pero al médicu... creyo que podémoslos contar colos deos d'una mano... Sicasí, el númberu de xente que pedirá un billete nuna taquiella, o que dirá a facer les compres n'asturianu medrará... Y por embargu, siempres hai más xente que fala asturianu nos foros, colos amigos, cola familia.... ¿Decatásteisvos de lo muncho que s'emplega  l'asturianu pa cola familia?